מקובל לחשוב שכלבת פוגעת בכלבים, תנים, שועלים וכדומה. אך מסתבר שחתולים עלולים גם כן לחלות בכלבת, אם כי בישראל המחלה מאד נדירה. כעקרון כל חתול בית אמור לקבל חיסון נגד כלבת  אם הוא יוצא אל מחוץ לבית. חיסון כזה בחתולי רחוב הוא בלתי אפשרי, אלא אם החתול נלכד למטרות עיקור או סירוס. כלבת היא מחלה מאד מסוכנת, ובישראל זוכה לתשומת לב רבה מצד כל הגורמים המעורבים בבריאות חיות ובני אדם. חיה או אדם הנדבק בכלבת  ואינו מואבחן בזמן עתיד למות בוודאות מלאה. הכלבת עוברת רק בנשיכה של בעל חיים נגוע. לפיכך אם חתול ננשך על ידי חיית בר, חובה לקחתו לבדיקה אצל ווטרינר. מכיוון שאין בדיקה שיכולה לאמת את הימצאות נגיף הכלבת בעוד החתול בחיים. יתכן מאד שהחתול יילקח להסגר, בעיקר אם בעת הנשיכה  בארץ חיית בר נגועה בכלבת. סימני הכלבת כוללים שינוי בהתנהגות החתול – התנהגות תוקפנית פתאומית, חוסר תיאבון ועצבנות. סימנים של הכלבת בשלב המתקדם יותר הם עוויתות, קצף בפה ושיתוק. חשוב להבין שכאשר מתגלים סימני הכלבת, כבר לא ניתן להציל את החתול והוא צפוי למוות בטוח. יש להיזהר ממגע איתו והביאו לווטרינר לשם המתת חסד. שנים רבות לא התגלתה באיזור חיפה רבתי חיה נגועה בכלבת ונקווה שהמצב לא ישתנה בעתיד.